Miss Grand International tanlovi g‘olibasi finalda o‘z ismini eshitib, hushdan ketdi (video)

Miss Grand International - 2018 go‘zallik tanlovining paragvaylik g‘olibasi natijalar e’lon qilinayotganida o‘z ismini eshitib, hushdan ketdi, deb xabar beradi “Tengrinews”.

Xalqaro go‘zallik tanlovi Myanmada 5-oktabr kuni boshlangan edi. 80 ta mamlakatdan kelgan qizlar uch hafta mobaynida eng go‘zal e’tirofiga sazovor bo‘lish uchun bahs boyladi.
Finalgaq qadar qizlar bir nechta oraliq tanlovlardan o‘tdi. Milliy kiyimlar va cho‘milish kiyimlari tanlovi shular jumlasidan.
Tanlovning kun tartibi tig‘izligiga qaramasdan qizlarga Myanmaning diqqatga sazovor joylari ko‘rsatildi, milliy oshxonasi bilan tanishtirildi, fotosessiya o‘tkazildi. Shuningdek, tanlov ishtirokchilari dastur doirasida sharq mamlakatining ikki shahriga parvozni amalga oshirdi.
25-oktabr kuni tanlov g‘olibasini aniqlash marosimi o‘tkazildi. Paragvaylik Klara Rosa tanlovning mutlaq g‘olibasi deb topildi. Uning ismi sahnada e’lon qilinishi bilan qiz hushidan ketib qoldi.
Klara Rosaga 40 ming AQSh dollari va tanlov tashkilotchilari bilan bir yil hamkorlik shartnomasi taqdim etiladi.







 View this post on Instagram